גונן אוסישקין

גונן אוסישקין (נולד ב-19 באוגוסט 1967) כיהן כמנכ"ל חברת התעופה אל על החל מפברואר 2018 ועד ינואר 2021.

ביוגרפיה 

אוסישקין נולד בברית המועצות ועלה לישראל בהיותו ילד. אמו אירינה אוסוסקין היא מפתחת "שיטת אירה" לריפוי. היה נשוי במשך 18 שנים לסופרת מיכל שלו.

שירת כטייס קרב על מטוסי F-16 בחיל האוויר.
לאחר שירותו בצה"ל כיהן כמנהל ב"מעבדות חרמון".
את עבודתו באל על החל אוסישקין בשנת 2004. בין היתר שימש כטייס בצי מטוסי בואינג 400–747 ולאחר מכן כיהן בתפקידים ניהוליים שונים במשך 12 שנים, מתוכן 10 שנים בחטיבת מסחר, לרבות ראש אגף תכנון מסחרי, רשת הנתיבים לו"ז (שיבוץ המטוסים לטיסות) וניהול הכנסות (2011–2014).

באוקטובר 2014 מונה למנהל האסטרטגיה, תכנון וארגון (תוא"ר) באל על. בינואר 2017 מונה לסמנכ"ל מסחר וקשרים תעופתיים בחברה. במסגרת תפקידו הוביל, יחד עם גורמים נוספים בחברה, את תהליך ההצטיידות הגדול בתולדות אל על של מטוסי הדרימליינר. לתפקידו כמנכ"ל אל על נכנס בפברואר 2018.

באוקטובר 2020 הודיע על פרישתו מתפקידו כמנכ"ל "אל על" הוא סיים את תפקידו בחודש ינואר 2021.

לאוסישקין תואר ראשון בכלכלה וניהול ותואר שני במנהל עסקים, שניהם מאוניברסיטת תל אביב.

קישורים חיצוניים 
 
 
 הנהלת אל על: גונן אוסישקין - מנכ"ל, באתר אל על

הערות שוליים

ישראלים ילידי ברית המועצות
מנכ"לי אל על
מנהלים ישראלים
טייסי חיל האוויר הישראלי
בוגרי אוניברסיטת תל אביב
ישראלים שנולדו ב-1967